《题李员外厅》
唐代·李山甫

石砌蛩吟响，草堂人语稀。道孤思绝唱，年长渐知非。

名利终成患，烟霞亦可依。高丘松盖古，闲地药苗肥。

猿鸟啼嘉景，牛羊傍晚晖。幽栖还自得，清啸坐忘机。

爱彼人深处，白云相伴归。

作者简介：李山甫，唐朝。咸通中累举不第，依魏博幕府为从事。尝逮事乐彦祯、罗弘信父子，文笔雄健，名著一方。诗一卷。